Diari Oficial de la Generalitat Valenciana


Sumari del DOGV 6553, del 28-06-2011 (2011/7450)

RESOLUCIÓ de 10 de juny de 2011, de la Secretaria Autonòmica d'Educació, de la Conselleria d'Educació, per la qual es publica la relació d'especialitats i mòduls de cicles formatius amb dedicació susceptible de desdoblament per al curs 2011-2012.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7450


Data del document
:   10-06-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 10 de juny de 2011, de la Secretaria Autonòmica d'Educació, de la Conselleria d'Educació, per la qual es publica la relació d'especialitats i mòduls de cicles formatius amb dedicació susceptible de desdoblament per al curs 2011-2012. [2011/7450]
L'Orde 101/2010, de 27 de desembre, de la Conselleria d'Educació, per la qual s'establixen criteris per a la dotació de plantilles i per a la determinació de condicions de treball dels centres docents públics que impartixen ESO, Batxillerat i Formació Professional dependents de la conselleria competent en matèria d'educació (DOCV de 21 de gener de 2011), establix en l'article 13.3 que anualment la secretaria autonòmica competent en matèria d'educació publicarà per resolució la relació de mòduls i/o especialitats de professorat dels cicles formatius amb dedicació horària susceptible de desdoblament, i s'incrementarà, si és necessari, la plantilla dels centres per a impartir-los, entenent-se que si no es fa cap publicació es mantindrà la relació publicada per última vegada.
Fins ara, la relació de desdoblaments susceptible d'aplicació únicament estava vinculada a mòduls professionals, però per al pròxim curs escolar 2011-2012 s'establix amb caràcter preferent l'aplicació dels desdoblaments per especialitat de professorat i perfil d'especialista, de manera que siga el mateix departament afectat el que decidisca la distribució de la càrrega horària de desdoblament sense modificar el nombre d'hores de desdoblament que hi ha en el còmput global. Subsidiàriament s'aplicaran desdoblaments per mòduls professionals com en cursos anteriors.
Amb esta mesura, els departaments tindran capacitat per a assignar professorat de desdoblament amb prou flexibilitat per a atendre les necessitats d'impartició dels mòduls amb una distribució més eficient dels recursos.
En virtut del que s'ha exposat i d'acord amb les competències atribuïdes per l'article 13.3 de l'Orde 101/2010, de 27 de desembre, de la Conselleria d'Educació, per la qual s'establixen criteris per a la dotació de plantilles i per a la determinació de condicions de treball dels centres docents públics que impartixen ESO, Batxillerat i Formació Professional dependents de la conselleria competent en matèria d'educació, resolc:
Article 1. Desdoblaments
1. De conformitat amb el que disposa l'article 13.3 de l'Orde 101/2010, de 27 de desembre, la relació d'especialitats de professorat dels cicles formatius o de perfil d'especialista amb dedicació horària susceptible de desdoblament per al curs 2011-2012 és la recollida en l'annex I d'esta resolució i es pot distribuir la corresponent càrrega horària de desdoblament en qualsevol mòdul que forme part de l'atribució docent de l'especialitat de professorat o de perfil d'especialista per acord del departament de la família professional que corresponga.
2. Si no s'arriba a l'acord mencionat en l'apartat anterior, la relació de mòduls susceptibles de desdoblament que haurà d'aplicar-se per al curs 2011-2012 serà la recollida en l'annex II d'esta resolució.
Contra la present resolució, que no esgota la via administrativa, els interessats podran interposar un recurs d'alçada davant del conseller d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana, de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 10 de juny de 2011.- La secretària autonòmica d'Educació: Concepció Gómez Ocaña.